钦定古今图书集成/明伦汇编/闺媛典/第319卷 > 皇清五十二 > 郑直妻刘氏
## 钦定古今图书集成/明伦汇编/闺媛典/第319卷 > 皇清五十二 > 郑直妻刘氏

按《和州志》：“刘氏，生员郑直妻。幼称孝女，长适儒门。夫亡，年二十八，遗三孤，幼者在襁褓，家徒壁立，矢志自守，无期功之亲，缓急莫告，殡殓悉氏自营。叠际凶荒，冰霜不改，昼灌园蔬，夜勤纺绩，得米则为糜粥，以哺诸孤，自啖菜羹，以果枵腹。” 康熙十六年。

敕赐建坊，旌其“苦节。”年六十七终。